Ericu950/Stoicheia-meter-silver huggingface dataset:
Εἰσὶ δὲ ἐκεῖναι φύσεις διακεκριμέναι .
ἐρώτησον τὰ χερουβίμ , τὸν βασιλικὸν θρόνον .
ὁ καθήμενος ἐπὶ τῶν χερουβὶμ ἐμφάνηθι . .
ἐρώτησον τὰ χερουβίμ ὡς θρόνον σαπφείρινον καὶ ἐν τῷ θρόνῳ καθήμενον ὡς ὁμοίωμα υἱοῦ ἀνθρώπου 0 .
καὶ φωνὴ ἐγένετο τῶν χερουβὶμ ὡς ὑδάτων πολλῶν βοῶσα ·
Εὐλογημένη ἡ δόξα κυρίου ἐκ τοῦ τόπου αὐτῆς 0 .
ὁρᾷς καὶ τῶν χερουβὶμ τὴν εὐλάβειαν ;
ἔφθασεν εἰς δόξαν καὶ οὐχ ὑπερέβη τὸν ὅρον .
Εὐλογημένη ἡ δόξα κυρίου 0 .
ἐκ τοῦ τόπου αὐτῆς , ἵνα δείξῃ σοι , ὅτι καὶ ἐν τοῖς οὐρανίοις τόποις αὐλίζεται καὶ πολὺ ὑψηλοτέραν τῶν οὐρανίων δυνάμεων καὶ ἀοράτων ὑπέρκειται τὴν ἀξίαν .
Οὐ φθέγγονται ὡς πλησιάζοντες , ἀλλ ὡς πόρρω ἀφεστηκότες τῆς θείας ἀξίας .
Οὐχ ὅτι τόπον ἔχει 0 .
πάντα γὰρ περιγράφει τόπῳ ·
ἀλλὰ τόπον θεοῦ καλεῖ τὴν περὶ αὐτὸν ἀξίαν .
Εἶδες τῶν χερουβὶμ καὶ φωνήν ·
καὶ οὐδὲν πλέον ἀνήγγειλε .
δεῖ γάρ σε κύκλῳ παρεστῶτα εἰδέναι τὰ τοῦ θεοῦ καταγγέλια .
τὰ γὰρ σεραφὶμ εἱστήκει κύκλῳ αὐτοῦ .
τί τοίνυν μαθεῖν ἔστι παρ αὐτῶν ;
μὴ κωλύσητε .
ἀλλ ἐρεῖ κ ἀκεῖνα , ὅτι κ ἂν ὑπερέξωμεν τὴν ἀξίαν , ἀλλ ἐπιγινώσκομεν ἡμῶν τῆς φύσεως τοὺς ὅρους καὶ οὐχ ὑπερπηδῶμεν τὰ μέτρα τῆς γνώσεως ·
οὐ πολυπραγμονοῦμεν ἡμῶν τὸν κτίσαντα , οὐ περιεργαζόμεθα τὸν τιμήσαντα .
Οἴδαμεν τὴν ἀκατάληπτον φύσιν , ὅτι οὐχ ὑποβάλλεται ζητήσει , οὐ δουλεύει λογισμῶν ἀκολουθίαις ·
ὑπερέχει πᾶσαν ὁμοῦ καὶ ἀγγελικὴν κατάστασιν καὶ ὑπερκόσμιον ἔννοιαν καὶ πᾶσαν ὑπερουράνιον δύναμιν ἡ δόξα τοῦ προσκυνουμένου .
διὰ τοῦτο καὶ ἡμεῖς οὐχ ὑπερβαίνομεν τοὺς ὅρους .
Οὐχ ὑπερέβη τὰ χερουβίμ , ἀλλὰ μετὰ πάσης εὐλαβείας τὸν οὐράνιον ἐκεῖνον ὕμνον ἀναμέλπει ·
ἅγιος , ἅγιος , ἅγιος , κύριος σαβαώθ , πλήρης πᾶσα ἡ γῆ τῆς δόξης αὐτοῦ 0 .
Οὐ δυσωπεῖ σε Παῦλος καὶ Μωϋσῆς δόξαν μὴ ὑπερβαίνοντες ;
δυσωπήσει σε ὁ οὐρανὸς δόξαν ἀπαγγέλλων .
ἀλλ οὐ πείθει σε ὁ οὐρανός ;
δυσωπήσουσιν ἄγγελοι .
ἀλλ ἀγγέλων καταφρονεῖς ;
φοβήθητι τὰ χερουβίμ .
ἀλλὰ καὶ ταῦτα ὑπερβαίνεις τῇ τόλμῃ ;
σωφρονιζέτω σε τὰ σεραφίμ .
ἀλλ οὔ τε ὑπερκοσμίοις οὔ τε ὑποδείγμασιν ἐπιγείοις πείθῃ 0 ;
ἐκτὸς γενοῦ τῶν ἱερῶν χορῶν , ἐξόρισον σεαυτὸν τῶν θείων αὐλῶν .
Οὐ δύνῃ γὰρ θεὸν πολυπραγμονεῖν καὶ ἐν τοῖς πιστοῖς ἀριθμεῖσθαι .
καὶ τί λέγω περὶ θεοῦ ;
Οὐκ οἶδας ὅτι φοβερὸν τὸ κατατολμᾶν καὶ ἐρευνᾶν θεοῦ φύσιν 0 ;
Οὐδὲ αὐτὰ τὰ ἔργα τοῦ θεοῦ ἂν θέλῃς πολυπραγμονῆσαι , ἄξιόν σε ὁ θεὸς ἡγεῖται τῆς ἑαυτοῦ οἰκειότητος , ἀλλ ἐκβάλλει μακράν , ὡς τῶν ἀδυνάτων κατατολμῶντα .
μωϋσῆς ὁ τοιοῦτος καὶ τηλικοῦτος ἀνήρ , ὁ τῶν τοσούτων θαυμάτων ἐργάτης , ὁ γενόμενος μεσίτης θεοῦ καὶ ἀνθρώπων , ᾧ διῃρέθη θάλασσα , ὃς τὸ μάννα ἐξ οὐρανῶν ἐπήγαγεν 0 ·
οὗτος , ἵν ἕν τι τῶν ὑπὸ θεοῦ κελευσθέντων τολμήσας ἀνθρωπίνῳ λογισμῷ μετρῆσαι , καὶ μὴ τῇ θείᾳ δυνάμει παραχωρῆσαι , ἀπαραίτητον ἔσχε τὴν δίκην .
ὡς γὰρ ἔφθασεν ἐπὶ τὴν πέτραν , λέγει πρὸς τὸν λαόν ·
ὦ λαὸς σκληρὸς καὶ ἀπειθής , μὴ ἐκ τῆς πέτρας ταύτης δυνήσομαι ὑμῖν δοῦναι ὕδωρ ;
ἆνθ  ὧν οὐκ ἐδόξασάς με ἐνώπιον τῆς συναγωγῆς , οὐκ εἰσελεύσῃ εἰς τὴν γῆν , ἣν ὤμοσα .
ἐνταῦθά μοι πρόσεχε τόν νοῦν ἀκριβῶς .
ἄνθ  ὧν οὐκ ἐδόξασάς με .
τί γὰρ ἦν τὸ δοξάσαι ;
τὸ εἰπεῖν 0 ·
πάντα δύναται ὁ θεός .
ἁμαρτία γάρ ἐστιν εἰς θεὸν τὸ λογισμοῖς ἐξετάζειν τὰ παρ αὐτοῦ γινόμενα καὶ μὴ τῇ θείᾳ δυνάμει παραχωρεῖν ὑπὲρ πάντα τὰ ἑαυτῆς ἐργαζομένῃ .
ἀπολογεῖται Δαυὶδ ὑπὲρ Μωϋσέως σφαλέντος , οὐ διανοίᾳ , ἀλλὰ γλώττῃ .
τῶν γὰρ δικαίων ἁμαρτήματα περὶ τὰ χείλη 0 .
τῶν δὲ ἀσεβῶν τὰ ἀδικήματα περὶ τὴν διάνοιαν 0 .
καὶ ὥσπερ ὁ ἀσεβὴς ἀπεσχοίνισται μὲν τῇ διανοίᾳ , δοκεῖ δέ πως πλησιάζειν τῷ θεῷ περὶ τὰ χείλη ·
ὁ λαὸς γὰρ οὗτος τοῖς χείλεσί με τιμᾷ , ἡ δὲ καρδία αὐτοῦ πόρρω ἀπέχει ἀπ ἐμοῦ ·
οὕτως ὁ εὐσεβὴς ἐρρωμένην ἔχων τὴν καρδίαν , ὀλισθαίνει πολλάκις περὶ τὴν γλῶσσαν .
καὶ παρώργισαν αὐτὸν ἐφ ὕδατος ἀντιλογίας , καὶ ἐκακώθη Μωϋσῆς δι αὐτούς .
Οὐ δι ἑαυτόν .
τί δέ ἐστι τὸ δι  αὐτοὺς ;
Οὐ παρὰ τὴν ἰδίαν γνώμην τὴν ἀπιστίαν ἔδειξεν , ἀλλὰ θολωθεὶς ὑπὸ τῆς ἀντιλογίας τοῦ λαοῦ , οὐκέτι εὗρε τὸν λογισμὸν καθαρόν , ὡς ἐν συγχύσει 0 .
ταῦτα ἐλάλησα ὑπὸ τοῦ ἐργαστηρίου τῆς ἀδικίας προσφερόμενα .
ποῦ ἤκουσας ἀγέννητον καὶ γεννητόν ;
ποῦ ἤκουσας ἐκεί νας τῆς πολυμανοῦς καὶ πολυφαντάστους διαλέκτους ;
περιεγράφη τὰ τοῦ πνεύματος καὶ ἀντεισήχθη τὰ τοῦ διαβόλου .
Εἰ ταῦτα ζητεῖς , Παῦλον διὰ τί ἐπιγράφεις διδάσκαλον ;
Εἰ ταῦτα πολυπραγμονεῖς , Πέτρον τί σεμνύνει ἔχειν ;
ἄρνησαι τὴν πίστιν καὶ προσένεγκε ζήτησιν .
ἀλλ οὐκ ἀναχωρῶ , φησί , τῆς γραφῆς , μὴ γένοιτο .
ἐχθρὸς καὶ μαθητὴς καὶ λογισμῶν εἰσηγητής 0 ;
ἑρμήνευσόν μοι λογισμῷ δουλεύσας , πῶς ὁ σωτὴρ κεκλεισμένων τῶν θυρῶν εἰσῆλθε ;
τίς χρεία περὶ τὰ ἄλλα ἀσχολεῖσθαι 0 ;
πολλάκις γὰρ ζημίαν τοῖς λέγουσι καὶ τοῖς ἀκούουσι φέρει .
περὶ τῆς ἀοράτου φύσεως ἑρμήνευσον ·
πῶς ἐγέννησεν ὁ πατήρ , τίς ὁ τῆς θείας γεννήσεως τρόπος 0 ·
τὸ τῆς οἰκονομίας ἀπαιτῶ .
Εἰπὲ πῶς θυρῶν κεκλεισμένων εἰσῆλθεν ὁ σωτήρ ;
πῶς εἰσῆλθε τὸ σῶμα ;
ἡ τοῦ σώματος φύσις ἀρνεῖται τὰ εὐαγγέλια .
ἐὰν τῇ πίστει ἀκολουθήσω , ἀψευδὴς ἡ ἀλήθεια 0 .
πῶς εἰσῆλθε κεκλεισμένων τῶν θυρῶν ;
Οὐ γὰρ ἦν ἡ ἀσώματος φύσις , ἡ πάντων τὰ σώματα τέμνουσα ·
ἀλλ ἦν μετὰ τῆς ἀσωμάτου τὸ σῶμα .
καὶ τοῦτο ἦν τῆς ἀσωμάτου φύσεως ὄργανον .
τοῦτο γὰρ εἶχε τὸ σῶμα τὸ ἀνθρώπινον ὁ σωτήρ .
ἀμέλει γοῦν οἱ μὲν μαθηταὶ πρὸς τὸ ξένον τοῦ θαύματος ἀποβλέποντες , ἐνόμισαν ὅτι πνεῦμά ἐστιν , ἐπειδὴ τὴν τοῦ σώματος φύσιν ἐνίκα τὸ προκείμενον .
ὁ μει , λέγει πρὸς ἀμφιβάλλοντας ·
ψηλαφήσατέ με καὶ βλέπετε ὅτι πνεῦμα σάρκα καὶ ὀστέα οὐκ ἔχει , καθὼς ἐμὲ θεωρεῖτε ἔχοντα .
πῶς εἰσῆλθεν ;
ἆρα αἱ σανίδες δίκην ἀέρος διελύθησαν ;
ἀλλ ἆρα τὸ σῶμα ἐλεπτύνθη καὶ οὕτως διῆλθε τὴν τοῦ ξύλου παχύτητα ;
ἀλλ οὔ τε σὺ δύνῃ εἰπεῖν , οὔ τε ἐγὼ ἑρμηνεῦσαι ἰσχύω .
Οὐδέν μοι τούτων παρέδωκεν ἡ γραφή .
Οὐ πολυπραγμονῶ .
οἷς ἐκήρυξεν ἀκολουθῶ , κ ἂν μὴ θέλω .
ὅτι εἰσῆλθε πιστεύω , τὸ δὲ πῶς οὐ πολυπραγμονῶ .
μὴ νομίσῃς τῶν θυρῶν εἰσῆλθεν .
Οὐκ εἶπεν ἀραιωθείσης ἢ διαλυθείσης τῆς θύρας εἰσῆλθεν , ἀλλὰ κεκλεισμένων .
τὸ γεγονὸς ἐκήρυξε .
τίς ὁ τρόπος τοῦ γεγονότος οὐκ ἔδειξεν .
ἐξῆλθε Πέτρος ἀπὸ φυλακῆς .
ἀλλ ἠνοίχθησαν αὐτῷ αἱ πύλαι καὶ ἡ γραφὴ ἐπισημήνατο λέγουσα ὅτι ἡ σιδηρᾶ πύλη αὐτομάτη ἠνοίγη αὐτοῖς .
Αὐτομάτη ἐδέξατο Πέτρον διερχόμενον .
ἀνθρώπινον γὰρ ἦν τὸ σῶμα καὶ ἐξ ἀνθρωπίνου φυράματος .
τὸ δὲ Χριστοῦ ἀνθρώπινον μὲν διὰ τὴν πρὸς ἡμᾶς συγγένειαν , θεῖον δὲ διά τε τὴν πρὸς τὸν θεὸν λόγον ἕνωσιν καὶ διὰ τὴν ξένην ὠδῖνα τῆς παρθένου 0 1 .
πῶς ἀνῆλθε κεκλεισμένων τῶν οὐρανῶν ;
ὢ τῆς ἀτοπίας τῶν ταῦτα τολμώντων 0 ·
ὢ τῆς εὐσεβείας τῶν πάντα πιστευόντων 0 .
ἀλλὰ τί φησιν ὁ ἀντιλέγων ;
Οὐχ εὑρίσκομεν τὴν πίστιν ἀσφαλῆ πανταχοῦ ·
εὕραμεν καὶ διολισθαίνουσαν .
Οὐ δεῖ πιστεύειν ἀνεξετάστως , ἀλλὰ μετὰ ἀκριβοῦς ἐξετάσεως .
πολλὰ δὲ συντρέχουσιν αὐτοῖς τῶν ἔξω .
ἀδελφὰ γὰρ τὰ φρονήματα καὶ τῶν αἱρετικῶν καὶ τῶν Ἑλλήνων 0 ·
κ ἀκεῖνα τῶν δαιμόνων εὑρέσεις καὶ ταῦτα τῶν δαιμόνων διδασκαλίαι 0 .
λέγουσιν οὖν τινες τῶν ἀντιπιπτόντων τῇ πίστει , ὅτι τὸ ἀλόγιστον αὐτῆς βλαβερόν 0 ·
κ ἂν μὴ ἐξητασμένος λογισμὸς συνημμένος ᾖ τῇ πίστει , οὐδαμοῦ κέρδος φέρει τῷ πιστεύοντι .
πόθεν γάρ φησιν ἐξετάσαι βούλῃ τῆς πίστεως τὴν φύσιν ;
θέλεις ἄνωθεν ἐξ αὐτῆς φησι τῆς δημιουργίας ;
ζήτησον ὃν λέγετε πρωτόπλαστον .
Εὑρίσκω ἀπὸ πίστεως πεσόντα .
βλέπε τοῦ πονηροῦ δαίμονος τὰ ῥήματα , τοῦ πάντα τολμῶντος ῥᾳδίως ἐπιχειρεῖν , οἷα τολμᾷ , οἷα φθέγγεται , οἷα προτείνει .
ὑμεῖς λέγετε φησιν ὅτι ὁ ὄφις εἶπεν αὐτῷ ·
ἧι ἂν ἡμέρᾳ φάγησθε ἀπὸ τοῦ ξύλου , ἔσεσθε ὡς θεοί γινώσκοντες καλὸν καὶ πονηρὸν .
ἐπίστευσε τῷ ὄφει ·
πιστεύσας ἀπώλετο .
ἀρχὴ οὖν τῶν κακῶν πίστις 0 .
ταῦτα πρὸς ἡμᾶς ἐκεῖνοι οἱ τῆς ἀληθείας ἐχθροί , οἱ τῆς εὐσεβείας πολέμιοι 0 .
ἀλλ ἠγνόησαν οἱ ἀσεβεῖς τὸν ἀληθῆ τῆς πίστεως ὅρον ·
οὐκ οἴδασιν ὃ προτείνουσι .
μὴ γὰρ ἡμεῖς λέγομεν ὅτι πᾶς ὁ παντὶ πιστεύων ἐκεῖνος πίστιν ἔχει καὶ πιστὸς ἀναγορεύεται ;
Οὐχ ὅτι ὁ πιστεύων τῷ τυχόντι πιστός , ἀλλ ὁ θεῷ πιστεύων ἀληθινῶς 0 1 .
μὴ γὰρ ἔδειξας ὅτι θεῷ πιστεύσας ἀπώλετο ;
διαβόλῳ πιστεύσας ἔπεσε , θεῷ ἀπιστήσας ὠλίσθησε .
τί διαστρέφεις τὰ ῥήματα ;
ἀκούσατέ μου , οἱ μισοῦντες κρίσιν , οἱ πάντα τὰ ὀρθὰ διαστρέφοντες .
ἀρχὴ τῶν κακῶν ἀπιστία 0 .
Εἰ γὰρ ἐπίστευσε θεῷ λέγοντι ·
ἧι ἂν ἡμέρᾳ φάγησθε , θανάτῳ ἀποθανεῖσθε , οὐκ ἂν ὠλίσθησεν , ἀλλ εἶχεν ἂν τὴν πίστιν , πίστιν ἀσφαλῆ πρὸς σωτηρίαν .
ποτὲ μὴ διάβαλε τὸ ὄνομα τῆς πίστεως .
Οὐ γὰρ ὁ παντὶ πιστεύων πιστός , ἀλλ ὁ θεῷ πιστεύων , οὗτος μόνος καὶ ἔστι καὶ λέγεται .
κατάλειπε ζητήσεις καὶ ἄσπασαι πίστιν .
πίστις πάντα φωτίζει ·
πίστις πάντα ἁγιάζει ·
πίστις πνεύματος ἀγίου καταξιοῖ .
στέφανος γὰρ πλήρης πίστεως καὶ δυνάμεως 0 .
Εἰ μὴ προέλαμπεν ἡ πίστις δύναμις οὐκ ἠκολούθει τῷ ἁγίῳ .
ὅπου πίστις , ἐκεῖ καὶ δύναμις 0 1 .
ὅπου ἀπιστία , ἐκεῖ καὶ ἀσθένεια 0 1 .
ἀρχὴ τῶν ἀγαθῶν πίστις , πηγὴ τῶν ἀγαθῶν πίστις 0 .
λάβωμεν τὸ ὅπλον τῆς σωτηρίας .
τί λέξεσι δουλεύεις καὶ τὴν ἀλήθειαν φεύγεις ;
διὰ τί προσφέρεις ἃ μὴ τολμᾷ μή τε τῶν ἀγγέλων φύσις ἐρευνῆσαι 0 ;
τί λέγω ἡ τῶν ἀγγέλων φύσις ;
ἃ μή τε δαίμονες τολμῶσιν 0 .
Οὐ θέλεις ἀκολουθῆσαι Πέτρῳ ;
οὐ θέλεις ἀκολουθῆσαι Παύλῳ ;
οὐ τοῖς ἀγγέλοις 0 ;
οὐ τοῖς χε ρουβίμ 0 ;
γενοῦ κ ἂν μαθητὴς τῶν δαιμόνων .
Εἶδον οἱ δαίμονες τὸν σωτῆρα καὶ λέγουσιν αὐτῷ ·
ἔα , τί ἡμῖν καὶ σοί , υἱὲ τοῦ θεοῦ 0 ;
Οἱ δαίμονες υἱὸν ὁμολογοῦσι καὶ σύ , αἱρετικέ , βλασφημεῖς ;
δαίμονες ἴσον ποιοῦσι καὶ σὺ τὴν ἀνισότητα κατασκευάζεις ;
καὶ τί ποιήσω , φησὶν ὁ αἱρετικός , τῷ κυρίῳ λέγοντι ·
ἵνα γινώσκωσί σε τὸν μόνον ἀληθινόν θεόν 0 ;
μόνον εἶπε , μόνον ἐκήρυξε τὸν ἀληθινὸν θεὸν τὸν πατέρα .
στοιχῶ τῇ ἀληθείᾳ τῇ παρὰ θεοῦ κατηγγελμένῃ 0 .
τῇ φωνῇ τοῦ μόνου ἀκολουθεῖς καὶ τῇ λέξει δουλεύεις ;
τήρει μοι τοὺς ὅρους ἐπὶ τῶν ἐξεταζομένων .
ἐγώ εἰμι πρῶτος καὶ ἐγὼ μετὰ ταῦτα καὶ ἕτερος πλὴν ἐμοῦ οὐκ ἔστι .
δίκαιος καὶ σωτὴρ παρὲξ ἐμοῦ οὐκ ἔστι .
καὶ ἐπιστράφητε πρός με καὶ σωθήσεσθε ἀπὸ τῶν ἐσχάτων τῆς γῆς .
ἐγώ εἰμι ὁ θεὸς καὶ οὐκ ἔστιν ἄλλος .
κατ ἐμαυτοῦ ὀμνύω .
ἐγώ εἰμι πρῶτος καὶ ἐγὼ μετὰ ταῦτα 0 .
καὶ οὐκ ἔστιν ἕτερος πλὴν ἐμοῦ .
βλέπετε πῶς δεικνύει μεμονωμένην φύσιν , μηδὲν ἔχουσαν κοινὸν πρὸς ἑτέραν ἀπεσχοινισμένην φύσιν ;
λέγει δὲ ταῦτα ὁ θεός ·
ἐγώ εἰμι καὶ οὐκ ἔστιν ἄλλος .
ἐξέτεινα τὸν οὐρανὸν μόνος .
πρόσεχε σὺ εἰς τὸ μόνος , ἐπειδὴ προφέρεις τὸν μόνον ἀληθινὸν θεόν .
καὶ ἐνταῦθα ὁμοίως τὸ ἐγώ εἰμι καὶ οὐκ ἔστιν ἄλλος .
πρόσεχε καὶ τῇ αὐθεντίᾳ καὶ τῇ δυνάμει τοῦ λέγοντος ·
ὅτι εἶπεν ·
Οὐκ ἔστιν ἄλλος καὶ τὸ μόνος εἰμὶ , καὶ τοῦτο καθ  ἑαυτοῦ ὤμοσα .
καὶ μηνύει μὴ εἶναί τινα μείζονα αὐτοῦ λαλοῦντος .
ἐπεὶ κατ οὐδενὸς εἶχε μείζονος ὀμόσαι , καθ ἑαυτοῦ ὤμοσεν .
Οὐκ ἔχει οὖν μείζονα ὁ λέγων ·
κατ  ἐμαυτοῦ ὀμνύω , εἰ μὴ ἐξελεύσεται ἐκ τοῦ στόματός μου δικαιοσύνη , οἱ λόγοι μου οὐκ ἀποστραφήσονται .
καὶ τί ὀμνύεις ;
ὅτι ἐμοὶ κάμψει πᾶν γόνυ καὶ πᾶσα γλῶσσα ἐξομολογήσεται τὸν θεὸν τὸν ἀληθινόν 0 .
τίς ὁ ταῦτα λέγων , αἱρετικέ 0 ;
παρ ἐμοὶ τῷ πιστῷ καὶ παντὶ εὐσεβεῖ τοῦ πατρὸς ἡ ἀξία καὶ υἱοῦ ἡ αὐθεντία 0 .
ἐκεῖνο γὰρ ἔχε παρατετηρημένον , ὅτι πολλὰ τῶν λεγομένων παρ ἡμῖν ἀγωνιστικῶς κηρύττεται , οὐ δογματικῶς .
ἐμοὶ ἕστηκεν ἐρρωμένον τὸ δόγμα τῆς εὐσεβείας καὶ παντὶ πιστῷ , ὅτι ὅπου μόνος διαλέγεται πατήρ , συμπαρείληπται καὶ ὁ υἱὸς καὶ τὸ πνεῦμα τὸ ἅγιον .
ὅπου υἱὸς διαλέγεται , πατρὸς αὐθεντία 0 .
ὅπου πατὴρ αὐθεντεῖ , υἱοῦ ἐξουσία 0 ·
ὅπου τὸ πνεῦμα τὸ ἅγιον ἐνεργεῖ , τοῦ πατρὸς ἡ ἐνέργεια 0 .
Οὐ τέμνεται τῆς ἁγίας τριάδος ἡ δόξα , ἐπειδὴ οὐ τέμνεται τὸ δόγμα τῆς ἀληθείας .
μὴ ὁμολόγει μίαν βασιλείαν .
ἐπειδὴ τὸν ἐχθρὸν γυμνάζω , ταῦτά μοι εἴρηται , ἵνα μηδέ τινες τῶν διαβάλλειν φιλούντων εἴπωσιν ·
ὅρα πῶς εἶπεν ὅτι πάντα τοῦ υἱοῦ ἐστι , καὶ ὁ υἱὸς φθέγγεται καὶ ἀπέδειξεν μὲν ἀλλοτρίαν τὴν προφητείαν τοῦ πατρός , ἰδίαν δὲ τοῦ υἱοῦ 0 .
ἕστηκέ μοι ἀσάλευτος ὁ ὅρος τῆς πίστεως .
ἀγών ἐστι τὸ γυμναζόμενον .
δείκνυμι ἐνταῦθα τὸν υἱὸν φθεγγόμενον , καὶ ὅταν σε πείσω , τότε ἐμαυτὸν πείθω , πατέρα λαλοῦντα , υἱὸν κηρύττοντα , τὸ πνεῦμα τὸ ἅγιον θεσπίζον .
ἐγὼ πρῶτον , ἐγὼ καὶ μετὰ ταῦτα , καὶ πλὴν ἐμοῦ θεὸς οὐκ ἔστιν 0 1 .
κατ ἐμοῦ ὀμνύω .
τίς ἐστιν ὁ λέγων ὅτι ἐγώ εἰμι , καὶ οὐκ ἔστιν ἄλλος καὶ ὅτι ἐκ στόματός μου ἐξελεύσεται δικαιοσύνη καὶ οἱ λόγοι μου οὐκ ἀποστραφήσονται ·
ὅτι ἐμοὶ κάμψει πᾶν γόνυ , καὶ πᾶσα γλῶσσα ἐξομολογήσεται θεὸν τὸν ἀληθινόν 0 ;
πῶς τίθης τὸ ῥῆμα ;
εἰς τίνα ἐκλαμβάνεις τὸ ὄνομα ;
ἀλλὰ μή τε σὺ φράζε ἃ μὴ οἶδας , μή τε ἐγὼ ἐπαγγέλλομαι ἃ μὴ ἐπίσταμαι .
ἀκολουθήσωμεν διδασκάλῳ πνευματικῷ , δυναμένῳ ἡμᾶς στοιχῆσαι πρὸς εὐσέβειαν .
μὴ τοίνυν ἄκουε παρ ἐμοῦ , ἀλλ ἄκουε μετ ἐμοῦ .
ἐγὼ τῶν ἐκκλησιαστικῶν δογμάτων τὸν Παῦλον οἶδα διδάσκαλον .
ὅταν Παῦλον εἴπω , Χριστὸν κηρύττω ·
αὐτὸς γὰρ ἦν ὁ ἐν Παύλῳ φθεγγόμενος , κατὰ τὸ εἰρημένον ·
Εἰ δοκιμὴν ζητεῖτε τοῦ ἐν ἐμοὶ λαλοῦντος Χριστοῦ 0 ;
ταύτην τοίνυν τὴν προφητείαν Ἡσαΐου τὴν προειρημένην τὸ ἐγώ εἰμι , καὶ οὐκ ἐστιν ἄλλος καὶ κατ  ἐμαυτοῦ ὀμνύω , ὅτι ἐμοὶ κάμψει πᾶν γόνυ , καὶ πᾶσα γλῶσσα ἑξομολογήσεται τὸν θεὸν τὸν ἀληθινὸν , Παῦλος εἰς Χριστὸν ἀναλαμβάνει .
καὶ ποῦ ταύτην εὑρίσκεις τὴν ἀπόδειξιν ;
σὺ δὲ τί κρίνεις τὸν ἀδελφόν σου ;
ἢ καὶ σὺ τί ἐξουθενεῖς τὸν ἀδελφόν σου ;
τί ἀλλήλους κρίνετε ;
πάντες γὰρ παραστησόμεθα τῷ βήματι τοῦ Χριστοῦ .
ζῶ ἐγώ , λέγει κύριος , ὅτι ἐμοὶ κάμψει πᾶν γόνυ , καὶ πᾶσα γλῶσσα ἐξομολογήσεται τὸν θεὸν τὸν ἀληθινόν .
ἐκεῖνος ὁ λέγων 0 ·
ἐγώ ειμι καὶ οὐκ ἔστιν ἄλλος ·
κατ ἐμαυτοῦ ὀμνύω , ὅτι ἐμοὶ κάμψει πᾶν γόνυ .
Εἰ τοίνυν ὁ Παῦλος εἰς Χριστὸν ἀναφέρει τὴν προφητείαν , ὁ δὲ ἐν τῷ προφήτῃ φθεγγόμενος Χριστός ἐστι , λέγει δὲ ὁ Χριστός ·
ἐγώ ειμι μόνος καὶ οὐκ ἐστιν ἄλλος , οὐκοῦν ἐκβάλλει τὸν πατέρα τῆς θεότητος ;
ἀλλ οὐκ ἐκβάλλει , ὥσπερ οὖν οὐκ ἐκβάλλει ·
ἀμέριστος γὰρ ἡ δόξα 0 .
Οὐκοῦν ἀποδέδεικται σαφῶς , ὅτι ὥσπερ ὁ υἱὸς , ὅταν λέγῃ ἐγώ εἰμι μόνος , οὐκ ἐκβάλλει τὸν πατέρα , οὕτως οὐ δὲ ὅταν περὶ πατρὸς λέγῃ ἵνα γινώσκωσί σε τὸν μόνον ἀληθινόν θεόν , ἑαυτὸν ἀφορίζει τῆς ἀληθείας .
καὶ οὐ τοῦτο μόνον ἰᾶται , ἀλλὰ γὰρ καὶ τὸ εἶναι ἀληθινὸν θεὸν τὸν Χριστόν , ἐξ αὐτῆς τῆς μαρτυρίας προφέρεται ·
ἐπάγει γάρ ·
καὶ πᾶσα γλῶσσα ἐξομολογήσεται τὸν θεὸν τὸν ἀληθινόν .
Οὐκοῦν ὁ λέγων ἐγὼ μόνος καὶ ἐγὼ ἀληθινός ὁ υἱός ἐστι .
τι τοίνυν διαφέρει περὶ τὰ ῥήματα συμφωνούσης τῆς ἀληθείας ;
διὰ τί οὖν εἶπε ·
σὲ τὸν μόνον ἀληθινόν θεόν 0 ;
παιδεύου , καὶ μὴ μάχου .
ὁ σωτὴρ παιδευτής ἐστι τοῦ κόσμου , διορθωτὴς τῆς οἰκουμένης , ὁ τὰ πεπτωκότα ἐγείρων , ὁ τὰ πεπλανημένα ἐπιστρέφων καὶ τὰ πεπαλαιωμένα ἀνακαινίζων .
ἐπειδὴ ᾔδει τὸν ἑαυτοῦ λόγον προϊόντα καὶ ἰσχύσαντα εἰς πᾶσαν τὴν ὑπ οὐρανόν , εἰς διόρθωσιν τῆς Ἑλληνικῆς πλάνης καὶ εἰς ἔλεγχον τῆς Ἰουδαϊκῆς ἀπειθείας , δίστομον προφέρει τὸν λόγον ·
ἵνα δι ἐμὲ τὸν ἀληθινὸν καὶ μόνον εἰπεῖν τὸν θεόν τοὺς πολλοὺς καὶ ψευδωνύμους στηλιτεύσῃ , διὰ δὲ τὸ ἐπαγαγεῖν καὶ ὃν ἀπέστειλας Χριστόντοὺς ἠρνημένους τὴν οἰκονομίαν ἐλέγξῃ .
καὶ ἵνα μάθῃς , ἀδελφέ , ὅτι αὐτός ἐστι καὶ ἀληθινὸς θεὸς καὶ ἀληθινοῦ θεοῦ υἱός , Ἰωάννης ὁ εὐαγγελιστής , ἐν ᾧ ταῦτα γέγραπται  Ἵνα γινώσκωσί σε τὸν μόνον ἀληθινόν θεόν .
αὐτὸς ἐκεῖνος ὁ κήρυξ , αὐτὸς ὁ ταῦτα κηρύξας , αὐτὸς ἐν τῇ ἐπιστολῇ τῇ ἑαυτοῦ γράφων  τῶν δὲ ἐκκλησιαζομένων , οὐ τῶν ἀποκρύφων μὲν ἡ πρώτη ἐπιστολή 0 1 2 ·
τὴν γὰρ δευτέραν καὶ τρίτην οἱ πατέρες ἀποκανονίζουσι ·
τὴν μέντοι πρώτην ἐπιστολὴν ἅπαντες εἶναι Ἰωάννου συμφώνως ἀπεφήναντο .
τί οὖν ἐκεῖνος ὁ ἅγιος διὰ τῆς ἐπιστολῆς κηρύττει θεολογῶν προσέχειν ἀναγκαῖον .
Οἴδαμέν φησιν ὅτι ὁ υἱὸς τοῦ θεοῦ ἥκει καὶ ἔδωκεν ἡμῖν διάνοιαν , ἵνα γινώσκωμεν τὸν ἀληθινόν ·
καί ἐσμεν ἐν τῷ ἀληθινῷ , ἐν τῷ υἱῷ αὐτοῦ Ἰησοῦ Χριστῷ .
Οὗτός ἐστιν ὁ ἀληθινὸς θεὸς καὶ ζωὴ αἰώνιος .
Οὗτος , ἀδελφοί , κ ἀκεῖνα εἶπε καὶ ταῦτα ἐκήρυξεν .
ἐπιπλεῖον εἰ δοκεῖ εἰς τὸ μόνος φιλοσοφήσωμεν καὶ ἀγωνισώμεθα 0 .
πρὸς τὸν ἄπιστον πολλὰ τὰ βέλη πεμπέσθω ·
βέλη οὐχ ἵνα τρώσῃ τὰ σώματα , ἀλλ ἵνα διορθώσῃ τὰ φρονήματα 0 .
πεμπέσθω ῥήματα μὲν πρὸς τοὺς πιστούς ·
βέλη δὲ πρὸς τοὺς ἀπίστους 0 .
τὰ βέλη γὰρ τοῦ δυνατοῦ ἠκονημένα , λαοὶ ὑποκάτω σου πεσοῦνται , ἐν καρδίᾳ τῶν ἐχθρῶν .
ὁ κατασκευάσας τὴν γῆν εἰς τὸν αἰῶνα χρόνον ἐνέπλησεν αὐτὴν κτηνῶν τε καὶ τετραπόδων ·
ἀπέστειλε τὸ φῶς καὶ πορεύεται ·
ἐκάλεσεν αὐτὸ καὶ ὑπήκουσεν αὐτῷ τρόμῳ .
Οἱ δὲ ἀστέρες ἔλαμψαν ἐν ταῖς φυλακαῖς αὐτῶν καὶ εὐφράνθησαν .
ἐκάλεσεν αὐτοὺς τοὺς ἀστέρας φησὶ καὶ εἶπαν ·
πάρεσμεν ·
καὶ ἔλαμψαν ἐν εὐφροσύνῃ τῷ ποιήσαντι αὐτούς .
καὶ τοσαῦτα θεολογήσας φησίν ·
Οὗτος ὁ θεὸς ἡμῶν 0 ·
οὐ λογισθήσεται ἕτερος πρὸς αὐτόν .
πρόσεχε ἀκριβῶς πῶς ἀποκλείει τῷ ἑτέρῳ .
Οὐ λογισθήσεται ἕτερος πρὸς αὐτόν .
ἐξεῦρε πᾶσαν ὁδὸν ἐπιστήμης καὶ ἔδωκεν αὐτὴν Ἰακὼβ τῷ παιδὶ αὐτοῦ καὶ Ἰσραὴλ τῷ ἠγαπημένῳ ὑπ αὐτοῦ .
μετὰ ταῦτα ἐπὶ τῆς γῆς ὤφθη καὶ τοῖς ἀνθρώποις συνανεστράφη .
Οὗτος ὁ θεὸς ἡμῶν , πρὸς ὃν οὐ λογισθήσεται ἕτερος πρὸς αὐτόν , ἐπὶ τῆς γῆς ὤφθη , καὶ τοῖς ἀνθρώποις συνανεστράφη μετὰ ταῦτα .
ὁρᾷς τὴν ἀλήθειαν ἠσφαλισμένην ;
ὅρα πῶς οὐ δίδωσι παρείσδυσιν τῇ πλάνῃ , ἵνα μὴ Ἰουδαῖος συκοφαντήσῃ τὴν ἀλήθειαν καὶ εἴπῃ , ὅτι ὁ θεὸς ὤφθη τῷ Μωϋσῇ ·
ὤφθη γὰρ θεὸς ἐν ὄρει .
παρ αὐτὸν οὐκ ἐστιν ἄλλος ·
καὶ οὐκ ἐκβάλλει τὸν πατέρα τῆς θεϊκῆς ἀξίας .
πατὴρ ἐὰν κληθῇ μόνος , ἐξορίζει τὸν υἱὸν τῆς ἐν τῷ ἀξιώματι κοινωνίας ;
ὅταν λέγῃ ὁ θεὸς αὐτὸν εἶναι καὶ μόνον ἕνα , ὁ πατὴρ ἢ ὁ υἱός , οὐ τὴν ἰδίαν ἀρνεῖται τῆς φύσεως οἰκειότητα .
Οὐχ ὁ πατὴρ τὸν υἱὸν ἐκβάλλει ·
οὐχ ὁ υἱὸς ἀθετεῖ τὸν πατέρα .
ἀλλ ὅταν τὰ τοιαῦτα λέγηται , πρὸς τὴν πλάνην τὴν τῶν εἰδώλων ὁ λόγος 0 .
τί κατὰ τοῦ μονογενοῦς βλασφημίαν κατασκευάζεις ;
Εἱδώλοις οὐ δίδωσιν ὁ θεὸς τὴν δόξαν αὐτοῦ , ἢ οὐ δὲ τῷ ἐξ αὐτοῦ γεννηθέντι δίδωσι ;
καὶ δίδωσιν , οὐ κατὰ χάριν , ἀλλὰ καὶ κατὰ τὴν τῆς φύσεως κοινωνίαν .
καὶ πόθεν ἡ ἀπόδειξις ὅτι λαμβάνει δόξαν πατρὸς ὁ Χριστός 0 ;
Εἶπε γάρ ·
ἑτέρῳ τὴν δόξαν μου οὐ δώσω .
ἄκουε Ὅταν ἔλθῃ ὁ υἱὸς τοῦ ἀνθρώπου ἐν τῇ δόξῃ τοῦ πατρὸς αὐτοῦ , ἐκείνου προειρηκότος , ὅτι τὴν δόξαν μου ἑτέρῳ οὐ δώσω .
ἐρεύνησον τὸ ῥῆμα καὶ εὑρήσεις τὸ νόημα .
τὴν δόξαν μου , οὐκ εἷπε , τῷ υἱῷ μου οὐ δώσω , ἀλλ  ἑτέρῳ οὐ δώσω .
τὸ δὲ ἕτερόν ἐστι τὸ τῆς οἰκειότητος ἀλλότριον καὶ τῆς φύσεως ἀπεσχοινισμένον .
ὁ δὲ υἱὸς οὐκ ἐστιν ἕτερος .
ἐγὼ γὰρ καὶ ὁ πατὴρ ἓν ἐσμεν .
ἀποδέδεικται τοίνυν σαφῶς τὸ ἵνα γινώσκωσί σε τὸν μόνον ἀληθινὸν θεόν , οὐκ ἀναιρεῖν τὸ εἶναι τὸν υἱὸν θεὸν ἀληθινόν .
μὴ συνεκβάλῃς τὸν λόγον εἰς διαβολήν , ὡς τοῦ νοήματος μετεώρου καταλειφθέντος ·
ὅπερ πεπόνθασί τινες τῶν ἀδελφῶν περὶ τοῦ ποτηρίου .
ὡς γὰρ λύσιν μὴ λαβόντος τοῦ νοήματος , οὕτως ἐπήγαγον τὰ ἐγκλήματα .
ἐκκρεμῆ γάρ , φησὶ , καὶ μετέωρον κατέλιπε τὴν ἐξέτασιν .
τί δὲ ἦν , ἀδελφοί , πλέον εἰπεῖν ;
τί πρὸς ἀπόδειξιν ἔδει τοῖς προειρημένοις ;
πρῶτον μὲν γὰρ εἰ δυνατὸν , παρελθάτω ἀπ ἐμοῦ τὸ ποτήριον καὶ πρὸς τὸ ὑπὸ τῆς λέξεως ὑποβαλλόμενον  δοκεῖ γάρ πως ἡ λέξις ὑφ ἑτέραν ἐξουσίαν τάττειν τὸν ἱκετεύοντα  παρεθέμεθα τὴν φωνὴν ἐκείνην τὴν τοῦ κυρίου πάσης ὡς ἀληθῶς θεϊκῆς αὐθεντίας γέμουσαν καὶ τὴν τοῦ λέγοντος ἀξίαν παριστῶσαν 0 .
ἐξουσίαν ἔχω θεῖναι τὴν ψυχήν μου , καὶ ἐξουσίαν ἔχω λαβεῖν αὐτήν ·
καὶ ὅτι τὸ μὲν ἔχω τῆς θεότητος ἴδιον , τὸ δὲ εἰ δυνατόν , παρελθάτω ἀπ ἐμοῦ τὸ ποτήριον τοῦτο ἐκ προσώπου τῆς σαρκὸς ἐλέγετο καὶ οὐκ ἐκ προσώπου τῆς θεότητος 0 1 ·
καὶ ἐπὶ τούτων αὐτὴν πάλιν τὴν δεσποτικὴν ἐστήσαμεν μαρτυρίαν ἐπισφραγίζουσαν .
διὸ ἔλεγε ·
τὸ πνεῦμα πρόθυμον , ἡ δὲ σὰρξ ἀσθενής 0 1 ·
καὶ ἐπεσημηνάμεθα ὅτι δὴ τῶν ἀτοπωτάτων ἐστίν , αὐτοῦ τοῦ κυρίου τῆς σαρκὸς ἐπιγράφοντος , ἡμᾶς τῇ αὐθεντίᾳ τῆς θεότητος ἐπιρρίπτειν τοῦ ῥήματος τὴν εὐτέλειαν .
ἀλλ ὥστε καὶ τὸν σκοπὸν τοῦ κυρίου παραστήσωμεν , τίνος ἕνεκεν ἔλεγε παρελθάτω ἀπ ἐμοῦ τὸ ποτήριον , ὡς οὐ φεύγων τοῦ σταυροῦ τὴν οἰκονομίαν παρῃτεῖτο τὸν θάνατον ἀλλὰ διὰ τοὺς ἀπείρους τῇ οἰκονομίᾳ μέλλειν ἐπὶ τῷ σταυρῷ σκανδαλίζεσθαι , ταύτῃ κέχρηται τῇ φωνῇ .
καὶ πάλιν ἠκολούθησε ταύτῃ τῇ ἐννοίᾳ ἡ μαρτυρία .
προσεύχεσθε , ἵνα μὴ εἰσέλθητε εἰς πειρασμόν .
ἕτεροι δὲ ἐσυκοφάντησαν , ὡς ἡμῶν εἰρηκότων ·
Εἰ ἐνδέχεται ἑτέρῳ τρόπῳ θανάτου τὴν οἰκονομίαν ἐκπληρῶσαι 0 .
τοῦτο δὲ οὔ τε εἴρηται , οὔ τε λεχθήσεται .
Οὐκ εἶπον ἑτέρῳ θανάτῳ ·
ἀλλ εἶπον ἑτέρῳ τρόπῳ τὴν οἰκονομίαν πληρωθῆναι , τουτ έστιν , ἐκτὸς θανάτου .
τὸ γὰρ ποτήριον ἡρμήνευσα ·
τὸ δὲ ἑτέρως , ὡς τὸ ἐκτὸς θανάτου 0 1 .
καὶ τοῦτο ἐγένετο , οὐχ ὡς ἀληθῶς παραιτουμένου τοῦ κυρίου τὸν θάνατον ὑπὲρ τοῦ κόσμου , ἀλλὰ τὴν τῆς σαρκὸς ἀσθένειαν πιστουμένου , ὅτι σὰρξ ἦν ἀληθῶς τὸ δειλιοῦν , τὸ ταραττόμενον .
τὸ γὰρ πνεῦμα πρόθυμον , ἡ δὲ σὰρξ ἀσθενής 0 1 .
τῇ σαρκὶ τὰ ῥήματα τῆς ἀσθενείας ἐπέγραψεν , οὐ τῆς θεότητος τὴν αὐθεντίαν ἔτρωσε .
τί διαβάλλεις ἃ μὴ λέγω ;
τί συκοφαντεῖς ἃ μὴ κηρύττω ;
ἕτερον τρόπον εἶπον οὐ θανάτου , ἀλλ οἰκονομίας .
Οὐ γὰρ εἴρηται ·
Εἰ δυνατόν , ἀμειφθήτω τὸ ποτήριον τοῦτο 0 .
τῆς σαρκὸς ἡ ἀσθένεια 0 ·
τῆς ἐνανθρωπήσεως τὸ πάθος 0 .
φθέγγεται τὰ τῆς ἀσθενείας ῥήματα , ἵνα δείξῃ ὅτι ταύτην ἐνδέδυται τὴν φύσιν τὴν δειλιῶσαν τὸν θάνατον .
ἵνα δὲ μὴ πάλιν τῇ λέξει δουλεύσῃς ἐκ περιουσίας κ ἀκεῖνο παρήγαγον , ὅτι ποῖος λόγος , τοὺς μὲν ἀποστόλους γενναίως τὸν θάνατον καταπατεῖν , τὸν δὲ τῶν ἀποστόλων κύριον δεδιέναι καὶ τρέμειν τὴν τοῦ θανάτου πεῖραν 0 ;
ἑρῶ δὲ καὶ ταῦτα νῦν , ἀδελφοί .
παῦλος οὐ μόνον δεθῆναι , ἀλλὰ καὶ ἀποθανεῖν ὑπὲρ τοῦ ὀνόματος τοῦ Χριστοῦ νεανιεύεται καὶ ὁ Παύλου κύριος παραιτεῖται τὸν θάνατον ;
καὶ Παύλου μὲν οὐ συνθρύπτεται ἡ καρδία , ἡ δὲ τοῦ Χριστοῦ ψυχὴ ταράττεται ;
νῦν γάρ φησιν ἡ ψυχή μου τετάρακται .
ταῦτα πάντα ὑπὸ μάρτυσιν ὑμῖν ἐφθεγξάμην .
ἀλλ οὐ πείθει σε ταῦτα ;
ἀλλὰ τὸ εἰ δυνατὸν ἔτι σκανδαλίζει σε ;
ναί , φησί .
συνέλθωμεν , ἀδελφοί , τῷ φιλονείκῳ ·
φιλονεικήσωμεν τῇ δυνάμει τῆς ἀληθείας ἐγεῖραι τοὺς πεσόντας τῇ ἀσθενείᾳ τῆς ἀπιστίας .
Εἰ εἶχεν ἐξουσίαν ὁ Χριστός , οὐκ ἂν εἶπε τὸ εἰ δυνατόν , παρελθάτω 0 .
Οὐκοῦν καὶ τῶν θεὸν αἰτίασαι , διὰ τοῦ νόμου κεχρημένον τινὶ λέξει , πολὺ τῆς αὐτοῦ ἐξουσίας κεχωρισμένῃ .
λέγει γὰρ πρὸς τὸν Μωϋσέα , ὅτε ελάλει ἐκ τοῦ ὄρους Σινᾶ , διὰ τῆς μεγάλης ἐκείνης καὶ φοβερᾶς ἐπιφανείας ·
ὅτε πᾶς ὁ λαὸς ἔτρεμεν , ἀκούων φωνὴν θεοῦ ζῶντος ·
ὁ πάντων ἔχων τὴν ἐξουσίαν καὶ πάντα διέπων τοῖς πᾶσι , λέγει τῷ Μωϋσεῖ , ὁ θεὸς ὁ τὰ πάντα διδούς ·
τίς δώσει οὕτως εἶναι τὴν καρδίαν αὐτῶν ἐν αὐτοῖς , ὥστε φοβεῖσθαί με καὶ φυλάξασθαι πάσας τῆς ἡμέρας , ἵνα εὖ ᾖ αὐτοῖς καὶ τοῖς τέκνοις αὐτῶν ;
τίς δώσει τῷ λαῷ τούτῳ καρδίαν ;
καὶ τίς , ὢ δέσποτα , ὑπὲρ σὲ στερεός , ἵνα δῷ 0 ;
Οὐ σὺ εἶ ὁ διδοὺς πάντα καὶ μάλιστα τὰ εἰς εὐσέβειαν συντείνοντα ;
Εἰ μὴ σὺ ἦσθα ὁ διδοὺς καρδίαν ἀγαθὴν τοῖς ἀγαπῶσί σε 0 ·
εἰ μὴ σὺ εἶ ὁ διδούς , πῶς σοι Καρδίαν καθαρὰν κτίσον ἐν ἐμοί , ὁ θεός ;
καρδίαν καθαρὰν παρὰ σοῦ αἰτοῦσιν οἱ προφῆται καὶ τὰ ἄλλα δῶρα τὰ ἀγαθὰ καὶ τῆς καρδίας καθαρότητα ·
καὶ λέγεις ἀνθρωπίνῃ κεχρημένος φωνῇ ·
τίς δώσει τῷ λαῷ τούτῳ καρδίαν ; .
καὶ τίς ὁ πλεῖόν σου διδούς 0 ;
πλὴν εἰ καὶ σὺ ὡς ἀγαθὸς οὕτως ἐφθέγξω , ἀλλ ὁ μακάριος Μωϋσῆς οὐκ ἠκολούθησέ σου τῇ λέξει , ἀλλ ἐκήρυξέ σου τὴν ἀξίαν , ἔδειξε τὴν αὐθεντίαν , ἐγνώρισέ σου τὴν δυναστείαν .
λέγει τῷ λαῷ Ἔδωκεν ὑμῖν κύριος ὁ θεὸς καρδίαν εἰδέναι , καὶ ὀφθαλμοὺς βλέπειν , καὶ ὦτα ἀκούειν , ἕως τῆς ἡμέρας ταύτης .
ὁρᾷς , ὅτι καρδίαν καὶ ὀφθαλμοὺς καὶ ὦτα καὶ τὰ πάντα ὁ αὐτὸς δίδωσι ;
πῶς οὖν ὁ τὰ πάντα διδοὺς ἔλεγε ·
τίς δώσει τῷ λαῷ τούτῳ καρδίαν τοιαύτην ;
πῶς δὲ πάλιν , εἰ μὴ αὐτὸς ἦν ὁ διδοὺς καρδίαν , ἔλεγε Καὶ ἐκσπάσω ἐξ αὐτῶν τὴν καρδίαν τὴν λιθίνην καὶ δώσω αὐτοῖς καρδίαν σαρκίνην καὶ γράψω τὸν νόμον μου ἐν ταῖς καρδίαις αὐτῶν ;
ὥσπερ οὖν ἐκεῖ αὐτὸς ὁ θεός ὁ δυνάμενος δοῦναι καρδίαν ἀγαθὴν λέγει 0 ·
τίς δώσει ;
, οὕτως καὶ ὁ μονογενὴς τοῦ πατρὸς ἐν ἐξουσίᾳ πληρῶν τήν οἰκουμένην καὶ λέγων μετὰ αὐθεντίας ἐξουσίαν ἔχω θεῖναι τὴν ψυχήν μου καὶ ἐξουσίαν ἔχω λαβεῖν αὐτήν ἀποκρίνεται πάλιν τῷ ἀνθρωπίνῳ σχήματι ἐκ προσώπου τῆς κατὰ σάρκα ἀσθενείας λέγων ·
Εἰ δυνατὸν , παρελθάτω ἀπ ἐμοῦ τὸ ποτήριον 0 .
μὴ τοίνυν συκοφαντεῖτε τὰ μὴ λεγόμενα , ἀλλὰ στοιχεῖτε τοῖς κηρυττομένοις ·
μὴ διαβάλλετε τὴν διδασκαλίαν , μὴ καταλαμβάνοντες τὴν ἔννοιαν .
Οἶδα πόθεν εἰς διαβολὴν ἐξολισθαίνεις ·
οἶδα ταῦτα πόθεν πάσχεις .
ἀνθρώπινον τὸ πάθος , βασκανία ἡ νόσος 0 .
ὥσπερ γὰρ ὁ ὀφθαλμός , ἐὰν ᾖ καθαρός , πάντα ὀρθὰ βλέπει καὶ διακρίνει ἐὰν δὲ καπνὸς ἐπεισέλθῃ , καὶ λυμήνηται τὰ κάλλη τῆς ὄψεως , ἢ κονιορτὸς ἐμπέσῃ , ἀμβλύνει τὴν ὄψιν , καὶ οὐ βλέπει καλῶς , ὡς πρὸ τούτου ἔβλεπεν ὀρθῶς ·
οὕτως καὶ νῦν τῶν ἀκροατῶν ἕκαστος , ἕως καθαρὸν ἔχει πίστεως ὄμμα , καθαρὸν ἀγάπης βλέφαρον , ὀρθῶς καὶ καθαρῶς ὁρᾷ .
ἐὰν δὲ καπνὸς βλασφημίας ἐπεισέλθῃ τοῖς λεγομένοις , ἢ κονιορτὸς βασκανίας τὴν ψυχήν ὑποδραμῃ , θολοῖ τὴν ὄψιν , καὶ ἀφανίζει τὸ καθαρὸν τῆς διανοίας , καὶ ἃ μὴ ἤκουσεν , ἤκουσεν , καὶ ἃ ἤκουσεν , οὐ καλῶς ἐνόησεν .
ὅθεν προειδυῖα ἡ θεία γραφὴ τὰ προσκόμματα τῶν μελλόντων τῇ διανοίᾳ προσκόπτειν τοῖς ἱεροῖς γράμμασι , καὶ πού τις τῶν προφητῶν ἐβόα , μετὰ τὸ πληρῶσαι τὸ θεῖον κήρυγμα ·
τίς σοφὸς καὶ συνήσει ταῦτα ;
καὶ ἀνὴρ φρόνιμος καὶ γνώσεται ταῦτα ;
ὁτι εὐθεῖαι αἱ ὁδοί κυρίου , δίκαιοι πορεύσονται ἐν αὐταῖς 0 .
μὴ τοίνυν , ἀδελφέ , μεθάρπαζε ῥήματα εἰς προσκόμματα .
γυμνὸς ὁ λόγος , γυμνὴ ἡ ἀλήθεια 0 .
Οὐχ εἷς , οὐ δεύτερος , οὐ δέκατος , οὐχ ἑκατοστὸς ὁ ἀκούσας , πλῆθός ἐστιν ἄπειρον , πλῆθος ἀναρίθμητον .
πέλαγός ἐστιν εὐσεβείας ἡ ἐκκλησία , οὐ κυμάτων πεπληρωμένον , ἀλλὰ πίστεως γέμον .
Οὐ ναυαγεῖ παρ ἡμῖν τὸ τῆς διδασκαλίας σκάφος , οὐ τύπτεται , οὐ ταράττεται , οὐ χειμάζεται ·
ἀλλ ὡς εἰς εὔδιον λιμένα εἰς τὰς ψυχὰς τῶν τὸν κύριον ἀγαπώντων ὁρμίζεται 0 .
ἀλλὰ ταῦτα μὲν εἰς τοσοῦτον 0 .
ἐκεῖνο δὲ δεῖ σκοπεῖν , ὅτι οἱ ἅγιοι τοῦ θεοῦ ὑποπίπτουσι συκοφαντίαις .